# Milli Vanilli

| Milli Vanilli |
| --- |
| Fab Morvan, C. Michael Greene i Rob Pilatus (veljača 1990.) |
| Muzički rad |
| Period aktivnosti | 1988–1990 |
| Osnivanje | 1988.  München, Zapadna Njemačka |
| Žanr | R&B, pop, dance |
| Diskografska kuća | Arista, Hansa |
| Članovi |
| Bivši članovi | Fab Morvan Rob Pilatus |
| Ostalo |
| Povezani izvođači | The Real Milli Vanilli Rob & Fab |
| Nagrade | Grammy za najboljeg debitanta (oduzet, 1990) AMA za najboljeg pop/rock debitanta (1990) AMA za najboljeg soul/R&B debitanta (1990) AMA za najbolji pop/rock singl (1990) |

**Milli Vanilli** je bio R&B, pop i dance glazbeni projekt kojeg je 1988. godine u Münchenu, tadašnjoj Zapadnoj Njemačkoj, osnovao Frank Farian. Projekt je realiziran kao duo čiji su članovi bili Fab Morvan i Rob Pilatus. Milli Vanilli je svojim prvim albumom, *Girl You Know It's True* (1989.), izazvao senzaciju i stekao svjetsku slavu, a 21. ožujka 1990. godine im je na račun istoga uručen i Grammy za najboljeg debitanta. Na krilima uspjeha, Milli Vanilli su postali jedan od najpopularnijih bendova s kraja 80-ih i početka 90-ih godina.

Ipak, njihova popularnost bila je kratkog vijeka jer su ubrzo nakon ostvarivanja uspjeha bili upleteni u jedan od najvećih skandala u historiji popularne glazbe. Naime, u jeku njihove popularnosti, intervju na MTV-ju otkrio je kako Morvan i Pilatus zapravo jako loše govore engleski, čime je vjerodostojnost glasova na njihovim snimkama dovedena u pitanje. Prvi javni znak te sumnje dogodio se 21. srpnja 1989. na koncertu u Bristolu, savezna država Connecticut, kada je usred nastupa uživo snimka pjesme "Girl You Know It's True" (njihovog najvećeg hita) zablokirala na refrenu. Morvan i Pilatus su nastavili plesati još neko vrijeme, a onda su otrčali s pozornice. No, publika koja je bila na koncertu ili nije primijetila gaf ili ju nije bilo briga pa je taj incident prošao bez posljedica.

Ipak, kada je duov prvi album, *All or Nothing*, dobio svoje američko izdanje na kojemu su kao vokali navedeni isključivo Morvan i Pilatus, Charles Shaw je u prosincu 1989. godine izjavio kako je on jedan od trojice stvarnih pjevača na albumu te kako Morvan i Pilatus nisu otpjevali ni stiha. Charles Shaw je bio jedan od izvornih članova benda (zajedno s Bradom Howellom i blizankama Rocco), no Farian je smatrao kako oni nisu dovoljno privlačni pa je pronašao Morvana i Pilatusa, koji praktički nisu znali engleski i platio im da otvaraju usta na unaprijed snimljene pjesme. I dok su Shaw i ostali članovi izvorno kreditirani kao pomoćni vokali, uspjeh Morvana i Pilatusa doveo je do njihovog brisanja s tog popisa. Kako bi ublažio štetu, Farian je Shawu navodno platio $150,000 da povuče izjavu, no sada je već bilo kasno.

U ožujku 1990. godine, u časopisu *Time*, Pilatus je sebe proglasio "novim Elvisom", ustvrdivši da su, temeljem uspjeha, Morvan i on muzički talentiraniji od Boba Dylana, Paula McCartneyja i Micka Jaggera.

Medijski pritisak se gomilao, a Morvan i Pilatus su zahtijevali da oni zaista snime svoje pjesme. Sve to je Fariana natjeralo da u studenom 1990. godine javno prizna kako njegov duo nije pjevao, već samo otvarao usta. Sve su pjesme izvodili "pomoćni vokali". Došlo je do skandala koji je 19. studenog 1990. doveo do oduzimanja Grammyja za najboljeg debitanta i cijele serije tužbi za naknadu štete, iznosi kojih su se mjerili u milijunima dolara. Ipak, AMA nagrade nisu povučene jer su organizatori smatrali kako im je nagrade dodijelila publika pa ih nemaju pravo oduzimati.

Karijera Milli Vanillija bila je, tako, završena nakon samo dvije godine, a od jednog od najpopularnijih bendova su postali najveća sramota popularne glazbe. Bilo je nekoliko pokušaja da se Morvan i Pilatus samostalno vrate na scenu i iskupe za skandal što su ga izazvali, no svi su mahom bili neuspješni. Godine 1998., Milli Vanilli je čak započeo snimanje povratničkog albuma, *Back and In Attack*, no isti nikada nije izdan. Naime, Pilatus je tokom snimanja bio u kaotičnom stanu uzrokovanom ovisnošću o drogama i kriminalom (krađe zbog kojih je čak završio u zatvoru). Morvan je Pilatusu platio šest mjeseci rehabilitacije u Njemačkoj, no dan prije promocije albuma, 2. travnja 1998., Pilatus je pronađen mrtav u hotelskoj sobi u Frankfurtu. Uzrokovana predoziranjem drogama i alkoholom, smrt je proglašena slučajnom. Pokušaj povratka je tako propao, a album nikada nije pušten u javnost. Morvan se nakon toga nastavio baviti glazbom te je 2003. izdao solo album.

## Diskografija

Diskografija albuma Milli Vanillija
| Naslov
 | Detalji
 | Najbolja pozicija
 | Certifikacije
 |
| --- | --- | --- | --- |
|  |  |  |  |  |  |  |  |  |  |
| *All or Nothing* | * Datum: studeno, 1988. (nije imao američko izdanje)
* Izdavač: Hansa, BMG
* Formati: CD, kaseta
 |  — |  1 |  3 |  — |  4 |  — |  36 |  1 |  5 |  —
 | * : Zlatni
* : Srebrni
 |
| *Girl You Know It's True* | * Datum: 7. ožujka 1989. (isključivo američko izdanje)
* Izdavač: Arista
* Formati: CD, kaseta, vinil
 |  1 |  — |  — |  1 |  — |  — |  — |  — |  — |  —
 | * : 6× Platinasti
* : Dijamantni
 |
| *2 X 2* | * Datum: 1989 (isključivo britansko izdanje)
* Izdavač: Carrere
* Formati: 2×CD, 2×vinil, caseta
 |  — |  — |  — |  — |  — |  — |  — |  — |  — |  6
 | * : Platinasti
 |
| "—" označava da album nije došao na ljestvice ili da nije izdan u toj zemlji
 |

## Reference

## Vanjske veze

* MTV Artist Arena: Milli Vanilli Arhivirano 2006-09-08 na Wayback Machine-u
* Allmusic entry for Milli Vanilli

Individualni izvođači
* Fabrice Morvan's official website
* John Davis' official website Arhivirano 2021-06-06 na Wayback Machine-u
* Frank Farian's Website
* Breaking stories about Milli Vanilli's Rob Pilatus and Fab Morvan by Chuck Philips archived at the LA Times